b'\n_START_ARTICLE_\nKDM Niels Juel (F354)\n_START_SECTION_\nPalvelus\n_START_PARAGRAPH_\nAlus teki laivastovierailut Gibraltarille ja Portugaliin 1989. Se liitettiin Jugoslavian rannikon saartoa valvovaan Naton pysyv\xc3\xa4\xc3\xa4n laivasto-osastoon (STANAVFORLANT) sek\xc3\xa4 1992 ett\xc3\xa4 hein\xc3\xa4kuussa 1993. Se oli samassa teht\xc3\xa4v\xc3\xa4ss\xc3\xa4 my\xc3\xb6s elokuusta lokakuuhun 1995 sek\xc3\xa4 huhtikuusta kes\xc3\xa4kuuhun 1996, jona aikana alus osallistui my\xc3\xb6s operaatio Sharp Guardiin. Operaatiosta vapauduttuaan alus vieraili entisess\xc3\xa4 Tanskan L\xc3\xa4nsi-Intiassa. Vuonna 1997 alus oli j\xc3\xa4lleen Naton laivasto-osastossa._NEWLINE_Marraskuussa 2005 alus l\xc3\xa4hti konevian vuoksi SNMG1:st\xc3\xa4 ollessaan Espanjan rannikolla. Vaurioitunut alus saatettiin takaisin Kors\xc3\xb6rin laivastotukikohtaan, jossa se kiinnitettiin laituriin. Alus aloitti palveluksesta poisto valmistelut 18. elokuuta 2009.'